रोड शो कैंसिल होने पर सी-प्लेन से अंबाजी मंदिर पहुंचे पीएम मोदी, किया पूजा पाठ  
चुनावी सफर के लिए पीएम नरेंद्र मोदी ने सी-प्लेन का सहारा लिया है.
साबरमती नदी में सी-प्लेन उतरा और यहां से पीएम मोदी ने की सवारी
धरोई डैम से सड़क के रास्ते अंबाजी के दर्शन के लिए जाएंगे पीएम मोदी
प्रधानमंत्री नरेंद्र मोदी साबरमती किनारे आए सी-प्लेन में बैठे प्लेन ने साबरमती में चक्कर काटे और फिर फुर्र से आसमान में उड़ गया. लगभग पौने घंटे बाद वो धरोई डैम के पास उतरे सड़क के रास्ते लोगों से मिलते रहे फिर अंबाजी मंदिर में दर्शन किए और वापस लौट आए. सरकार उड़ान प्रोजेक्ट के तहत पहले चरण में 32 जगहों सी प्लेन शुरू करने की योजना बना रही है. वहीं, दूसरे फेज में 80 जगहों को इससे जोड़ा जाएगा. इस मौके पर नितिन गडकरी ने कहा, आज ऐतिहासिक दिन है जब प्रधानमंत्री सी-प्लेन में बैठे, परिवहन के लिए ये ऐतिहासिक होगा, क्योंकि देश में इसकी अपार संभावनाएं हैं.

माना जा रहा है कि इस योजना से लोग देश के कोने-कोने से जुड़ पाएंगे.